משה גרינברג

משה גרינברג (10 ביולי 1928 – 15 במאי 2010) היה פרופסור בחוג למקרא באוניברסיטה העברית וחתן פרס ישראל לחקר המקרא בשנת תשנ"ד (1994). נודע בין השאר בזכות מחקריו על הדת ועל החוק במקרא. השפיע רבות על התפתחות חקר המקרא בזכות תלמידיו הרבים ואף תרם לחקר השפות השמיות.

== ביוגרפיה ==
גרינברג נולד בפילדלפיה וגדל במשפחה ציונית קונסרבטיבית. בהיעדר בית ספר יהודי שכרה את שמואל-לייב בלנק כמורה פרטי, כדי שילמדו עברית, מקרא וספרות עברית מנעוריו.

בבגרותו החל ללמוד מקרא וחקר תרבות אשור בהדרכת אפרים שפייזר באוניברסיטת פנסילבניה, שם סיים את הדוקטורט שלו בשנת 1954. בו בזמן למד לימודי יהדות במוסד הקונסרבטיבי בית המדרש לרבנים באמריקה (ה-JTS). גרינברג הושפע רבות מגישותיהם של שפייזר ושל יחזקאל קויפמן, המדגישות את שילוב חקר תרבות אשור בחקר המקרא.

גרינברג לימד מקרא ולימודי היהדות באוניברסיטת פנסילבניה בשנים 1964–1970. בסיום תקופה זו הצטרף לאוניברסיטה העברית, שם לימד מקרא עד שנת 1996. מאז 1970 התגורר בירושלים.

במשך הקריירה האקדמית שלו שימש גרינברג בתפקידים במוסדות הבאים: קולג' סוורת'מור, ה-JTS ואוניברסיטת קליפורניה בברקלי.

בנוסף לפרס ישראל, זכה גרינברג בעמיתות גוגנהיים בשנת 1961, בפרס הריסון למצוינות בלימוד ובמחקר מאת מוסד דנפורת' ובפרס למחקרים טקסטואליים מאת המוסד הלאומי לתרבות יהודית באמריקה בשנת 2000, נבחר כחבר באקדמיה האמריקאית לאמנויות ולמדעים ב-1987.

משה גרינברג נפטר ב-15 במאי 2010 בביתו בירושלים, והותיר אחריו אישה, אוולין, ושלושה בנים. בנו רפי הוא ארכאולוג באוניברסיטת תל אביב, ובנו יואל עובד כעיתונאי ומפרסם מפרי עטו גם בעיתונות האמריקאית, בנו איתן עובד בפרסום.

ארכיונו האישי שמור בספרייה הלאומית<ref></ref>.

== ספרים ==
(רשימה חלקית)
<div style="direction: ltr;">
*The Hab/piru. New Haven: American Oriental Society, 1955
*The Religion of Israel, abridged English translation of vols. 1-7 Yehezkel Kaufmann's Toldot ha'Emuna ha-Yisre'lit. Chicago: University of Chicago Press, 1960
*Introduction to Hebrew. Englewood, NJ: Prentice Hall, 1965
*Understanding Exodus New York: Behrman House, 1969
*Ezekiel 1-20 and Ezekiel 21-37 (Anchor Bible. Garden City: Doubleday, 1983, 1997)
*Biblical Prose Prayer. University of California, 1983
*Studies in the Bible and Jewish Thought (Philadelphia: Jewish Publication Society, 1995)
</div>
*על המקרא ועל היהדות, עם עובד
*יהושע (מקרא לישראל), ירושלים הוצאת מאגנס 1996

==קישורים חיצוניים==

* Jeffrey H. Tigay, [http://ccat.sas.upenn.edu/~jtigay/MGbio.doc Moshe Greenberg]; תולדות חיים 
* [https://web.archive.org/web/20070911113517/http://jewish.huji.ac.il/faculty/bible_faculty/greenberg.html משה גרינברג], באתר מכון מנדל
* [https://web.archive.org/web/20110721144334/http://mandel.mli.org.il/Visions/Library/Pages/Moshe+Greenberg+We+Were+as+Those+Who+Dream++An+Agenda+for+an+Ideal+Jewish+Education.htm משה גרינברג], באתר מכון מנדל
* [http://mikrarevivim.blogspot.co.il/2015/05/blog-post_91.html משה גרינברג - האיש ודרכו], מאת פרופ' מרדכי כוגן
* [http://mikrarevivim.blogspot.com/2010/06/blog-post_22.html משה גרינברג-זכרונותיו של תלמיד], מאת פרופ' ישראל קנוהל
* [http://mikrarevivim.blogspot.com/2010/05/blog-post_2241.html דברי זיכרון לפרופ' משה גרינברג], מאת חיים שוורץ
* [http://mikrarevivim.blogspot.com/2010/05/blog-post_30.html דברי הספד בקבורתו של משה בן שלמה ובתיה גרינברג], מאת פרופ' אוריאל סימון

;כתביו
* [http://mikranet.cet.ac.il/pages/sub.asp?author=1317 מאמרים לקריאה מאת משה גרינברג], באתר מקראנט
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חוקרי מקרא ישראלים
קטגוריה:ישראלים ילידי ארצות הברית
קטגוריה:בעלי תואר דוקטור מאוניברסיטת פנסילבניה
קטגוריה:זוכי פרס ישראל לחקר המקרא
קטגוריה:ישראלים חברי האקדמיה האמריקאית לאמנויות ולמדעים
קטגוריה:סגל האוניברסיטה העברית בירושלים: מקרא
קטגוריה:עורכי האנציקלופדיה המקראית
קטגוריה:זוכי מלגת גוגנהיים
קטגוריה:ישראלים שנולדו ב-1928
קטגוריה:ישראלים שנפטרו ב-2010